สต็อกโฮล์ม

| สต็อกโฮล์ม |
| --- | --- |
เมืองหลวง
ย่านเมืองเก่าสต็อกโฮล์ม, เควปสบรุน, ศาลาว่าการเมืองสต็อกโฮล์ม, อาคารเฮอทอรเยท, เอริกซันโกลบ และ พระราชวังสต็อกโฮล์ม
   ธง ตรา
สมญา: เอเกน (Eken), เวนิสแห่งยุโรปเหนือ, เวนิสแห่งสแกนดิเนเวีย
สต็อกโฮล์มแสดงแผนที่เทศมณฑลสต็อกโฮล์มสต็อกโฮล์มแสดงแผนที่ประเทศสวีเดนสต็อกโฮล์มแสดงแผนที่ยุโรป
พิกัด: 59°19′46″N 18°4′7″E﻿ / ﻿59.32944°N 18.06861°E﻿ / 59.32944; 18.06861
ประเทศ: สวีเดน
จังหวัด: เซอร์เดมันลันด์ และ อุปป์ลันด์
มณฑล: มณฑลสต็อกโฮล์ม
เทศบาล:  11 สต็อกโฮล์ม  Huddinge  Järfälla  Solna  Sollentuna  Botkyrka  Haninge  Tyresö  Sundbyberg  Nacka  Danderyd 
ปรากฏหลักฐานชื่อเมืองครั้งแรก: 1252
ชาร์เตอร์: ศตวรรษที่ 13
การปกครอง
 • นายกเทศบาล: อันนา เคนิก ยารัลมือร์ (M)
พื้นที่
 • เมืองหลวง: 188 ตร.กม. (73 ตร.ไมล์)
 • เขตเมือง: 381.63 ตร.กม. (147.35 ตร.ไมล์)
 • รวมปริมณฑล: 6,519 ตร.กม. (2,517 ตร.ไมล์)
ความสูง: 28 เมตร (92 ฟุต)
ประชากร (31 ธันวาคม 2020)
 • เมืองหลวง: 975,551 คน
 • ความหนาแน่น: 5,200 คน/ตร.กม. (13,000 คน/ตร.ไมล์)
 • เขตเมือง: 1,605,030 คน
 • ความหนาแน่นเขตเมือง: 4,200 คน/ตร.กม. (11,000 คน/ตร.ไมล์)
 • รวมปริมณฑล: 2,391,990 คน
 • ความหนาแน่นรวมปริมณฑล: 370 คน/ตร.กม. (950 คน/ตร.ไมล์)
เดมะนิม: Stockholmer
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสไปรษณีย์: 100 00-199 99
รหัสพื้นที่: +46-8
GDP(Nominal): US$170 billion
GDP(Nominal) ต่อหัว: US$75,000
เว็บไซต์: www.stockholm.se
สต็อกโฮล์ม หรือ สตอกโฮล์ม (สวีเดน: Stockholm) เป็นเมืองหลวงของประเทศสวีเดน และเป็นพื้นที่เขตนครที่มีประชากรมากที่สุดในประเทศและในภูมิภาคสแกนดิเนเวีย ด้วยประชากรหนึ่งล้านคนอาศัยในเขตเทศบาล, 1.6 ล้านคนในเขตเมือง, และ 2.4 ล้านคนในเขตนคร สต็อกโฮล์มมีพื้นที่กินเกาะจำนวนสิบสี่ที่ซึ่งมีทะเลสาบมะลาเรนไหลลงทะเลบอลติก และเป็นส่วนหนึ่งของหมู่เกาะสต็อกโฮล์ม พื้นที่ของสต็อกโฮล์มปรากฏหลักฐานว่ามีการตั้งรกรากมาตั้งแต่ยุคหิน ราวหกพันปีก่อนคริสตกาล และจัดตั้งขึ้นมาในฐานะเมืองเมื่อปี 1252 โดยบีรเยร์ ยาร์ล
สต็อกโฮล์มเป็นเมืองหลวงของมณฑลสต็อกโฮล์ม และเป็นศูนย์กลางด้านวัฒนธรรม สื่อ การเมือง และเศรษฐกิจของประเทศสวีเดน ภูมิภาคสต็อกโฮล์มมีมูลค่าสูงกว่าหนึ่งในสามของจีดีพีของประเทศ และเป็นหนึ่งในสิบภูมิภาคที่มีจีดีพีต่อหัวสูงสุดในทวีปยุโรป สต็อกโฮล์มได้รับการจัดอันดับเป็นมหานครโลกระดับอัลฟา รวมถึงเป็นนครที่ใหญ่ที่สุดในภูมิภาคสแกนดิเนเวีย รวมถึงเป็นศูนย์กลางของสำนักงานใหญ่บริษัทใหญ่ ๆ ในภูมิภาคนอร์ดิก สถาบันการศึกษาและมหาวิทยาลัยระดับต้น ๆ ของโลกที่ตั้งอยู่ในสต็อกโฮล์ม เช่น สถาบันเศรษฐศาสตร์สต็อกโฮล์ม, สถาบันคาโรลินสกา, ราชวิทยาลัยเทคโนโลยีเคทีเอช และ มหาวิทยาลัยลุนด์ นอกจากนี้สต็อกโฮล์มยังเป็นเมืองเจ้าภาพการจัดพิธีมอบรางวัลโนเบลที่โถงคอนเสิร์ตสต็อกโฮล์ม และ ศาลาว่าการเมืองสต็อกโฮล์ม หนึ่งในบรรดาพิพิธภัณฑ์ชั้นนำของสต็อกโฮล์มคือพิพิธภัณฑ์วาซา ซึ่งเป็นพิพิธภัณฑ์ที่ไม่ใช่หอศิลป์ที่มีผู้เข้าชมมากที่สุดในภูมิภาคสแกนดิเนเวีย รถไฟใต้ดินสต็อกโฮล์ม ซึ่งเปิดทำการในปี 1950 เป็นที่รู้จักทั่วโลกจากการตกแต่งภายในสถานีทุกสถานี จนได้รับการขนานนามให้เป็นหอศิลป์ที่ยาวที่สุดในโลก
สต็อกโฮล์มเป็นที่ตั้งสำนักงานใหญ่ของรัฐบาลสวีเดนและกระทรวงทบวงต่าง ๆ ของประเทศ รวมถึงศาลสูงสุดในระบบยุติธรรม และที่ประทับอย่างเป็นทางการของสถาบันพระมหากษัตริย์และนายกรัฐมนตรี ที่ทำการรัฐบาลสวีเดนตั้งอยู่ในอาคารโรเซินบาด ส่วนริคสดาก (สภา) ตั้งอยู่ในอาคารรัฐสภา และที่อยู่ทางการของนายกรัฐมนตรีตั้งอยู่ตรงข้ามกันที่บ้านซาเกร์ ที่ประทับทางการและสถานที่ทรงงานหลักของพระราชวงศ์สวีเดนคือพระราชวังสต็อกโฮล์ม ในขณะที่พระราชวังโดรตท์นิงโฮล์มซึ่งเป็นแหล่งมรดกโลกและตั้งอยู่ชานเมืองสต็อกโฮล์ม เป็นที่ประทับส่วนพระองค์ของพระบรมวงศานุวงศ์